|  |  |  |  |  |
| --- | --- | --- | --- | --- |
| **ΠΙΝΑΚΑΣ ΙΑΤΡΙΚΩΝ & ΠΑΡΑΚΛΙΝΙΚΩΝ ΕΞΕΤΑΣΕΩΝ ΚΑΙ ΑΠΑΡΑΙΤΗΤΩΝ ΠΙΣΤΟΠΟΙΗΤΙΚΩΝ ΓΙΑ ΤΗΝ ΕΚΔΟΣΗ ΔΕΛΤΙΟΥ ΥΓΕΙΑΣ** | | **ΚΑΤΗΓΟΡΙΑ ΑΝΑ ΗΛΙΚΙΑ** | | |
| **Α/Α** | **ΙΑΤΡΙΚΕΣ ΕΞΕΤΑΣΕΙΣ ΚΑΙ ΠΙΣΤΟΠΟΙΗΤΙΚΑ** | **Έως και 10 ΕΤΩΝ** | **11 μέχρι και 33 ΕΤΩΝ** | **34 ΕΤΩΝ και άνω** |
| 1 | Έντυπο Ιατρικής Εξέτασης ΑΣΥΑ  (πλήρως συμπληρωμένο, υπογραμμένο και σφραγισμένο από τον εξετάζοντα ιατρό / υπογραφή του αιτητή (κηδεμόνων)) | **√** | **√** | **√** |
| 2 | Καρδιογράφημα Ηλεκτροκαρδιογράφημα (ΗΚΓ) – Electrocardiogram (ECG) (πρωτότυπο, μέγεθος Α4, με υπογραφή και σφραγίδα ιατρού) | **√** | **√** | **√** |
| 3 | Δοκιμασία κοπώσεως - Stress Test  (με υπογραφή και σφραγίδα ιατρού) | ------------ | ------------- | **√** |
| 4 | Υπέρηχο-καρδιογράφημα - Echocardiogram | **√**  (Σε περίπτωση που διαγνωστεί φύσημα καρδίας) | **√**  (Σε περίπτωση που διαγνωστεί φύσημα καρδίας) | **√**  (Σε περίπτωση που διαγνωστεί φύσημα καρδίας) |
| 5 | Γενική Ανάλυση Αίματος - Full Blood Count | **------------** | **√** | **√** |
| 6 | Βιοχημικές Αναλύσεις αίματος - Biochemical Blood analysis (μόνο κατά την υποβολή αίτησης για 1η φορά (χοληστερίνη, κρεατινίνη, σάκχαρο)) | **------------** | **√** | **√** |
| 7 | Ομάδα Αίματος (να προσκομίζεται σχετική βεβαίωση) | **√** | **√** | **√** |
| 8 | Ακτινογραφία Θώρακα (γνωμάτευση) | --------------- | ------------------- | **√** |
| 9 | Πρόσφατη έγχρωμη φωτογραφία μεγέθους  διαβατηρίου | **√** | **√** | **√** |
| 10 | Αντίγραφο πιστοποιητικού γεννήσεως ή πολιτικής ταυτότητας (ισχύει στις περιπτώσεις υποβολής αίτησης για 1η φορά) | **√** | **√** | **√** |
| 11 | Αντίγραφο διαβατηρίου για υπηκόους κρατών μελών Ευρωπαϊκής Ένωσης και Αλλοδαπούς (ισχύει στις περιπτώσεις υποβολής αίτησης για 1η φορά) | **√** | **√** | **√** |
|  | **ΔΙΑΡΚΕΙΑ ΙΣΧΥΟΣ ΔΕΛΤΙΟΥ ΥΓΕΙΑΣ** | **Έως 3 χρόνια** | **Έως 3 χρόνια** | **Έως 2 χρόνια** |

# ΓΕΝΙΚΕΣ ΔΙΕΥΚΡΙΝΗΣΕΙΣ

1. Η αξιολόγηση των αιτήσεων καθώς επίσης και των ιατρικών και παρακλινικών εξετάσεων που προσκομίζονται για έκδοση Δελτίου Υγείας διενεργείται από τις «Ιατρικές Επιτροπές Αξιολόγησης».
2. Ο Ιατρικές Επιτροπές Αξιολόγησης Δελτίων Υγείας έχουν την τελική απόφαση για την έκδοση και τη διάρκεια ισχύος των Δελτίων Υγείας.
3. Οι Ιατρικές Επιτροπές Αξιολόγησης Δελτίων Υγείας αναλόγως των ευρημάτων που προκύπτουν κατά την διαδικασία αξιολόγησης έχουν το δικαίωμα της απαίτησης συμπληρωματικών εξετάσεων και/ ή επιπρόσθετων κλινικών, παρακλινικών και άλλων ιατρικών εξετάσεων. Σε τέτοια περίπτωση κανένα Δελτίο Υγείας δεν εκδίδεται πριν την προσκόμιση των συμπληρωματικών ιατρικών εξετάσεων και της επαναξιολόγησης της αίτησης από Ιατρική Επιτροπή.
4. Η ακτινογραφία θώρακα και η γνωμάτευση της είναι απαραίτητο να προσκομίζεται κατά την υποβολή αίτησης Δελτίου Υγείας την 1η φορά από αθλητές/τριες οι οποίοι έχουν συμπληρώσει το 34ο έτος της ηλικίας τους και άνω . Η ακτινογραφία θώρακα είναι αποδεκτή νοουμένου ότι η ημερομηνία έκδοσης της δεν είναι πέραν του ενός (1) έτους από την ημερομηνία υποβολής της αίτησης. Δεν γίνεται αποδεκτή η ακτινογραφία θώρακα χωρίς γνωμάτευση.
5. Αθλητές/τριες οι οποίοι έχουν συμπληρώσει το 34ο έτος της ηλικίας τους θα πρέπει να προσκομίζουν τις ιατρικές εξετάσεις και πιστοποιητικά που αναφέρονται στον πιο πάνω πίνακα και συγκεκριμένα της ηλικιακής ομάδας "34ετών και άνω". Σε διαφορετική περίπτωση το Δελτίο Υγείας θα ισχύει μέχρι την ημερομηνία συμπλήρωσης του 35ου έτους της ηλικίας τους. Αιτήσεις για έκδοση Δελτίου Υγείας από αιτητές οι οποίοι έχουν συμπληρωμένο τον 6ον μήνα και άνω του 34 έτους της ηλικίας τους θα πρέπει να προσκομίζουν τις ιατρικές εξετάσεις και πιστοποιητικά τις ηλικιακής ομάδας 34 ετών και άνω, σε διαφορετική περίπτωση **η αίτηση τους θα ΑΠΟΡΡΙΠΤΕΤΑΙ.**
6. Οι Ιατρικές Επιτροπές Αξιολόγησης Δελτίων Υγείας προβαίνουν στην αξιολόγηση και ορθή εξέταση **μόνον** των ιατρικών πιστοποιητικών και εξετάσεων που προσκομίζουν και θέτουν ενώπιον τους οι αθλητές/τριες. Οι Ιατρικές Επιτροπές Αξιολόγησης προβαίνουν στην δευτεροβάθμια αξιολόγηση των αίτησεων για έκδοση Δελτίου Υγείας.
7. Οι Ιατρικές, κλινικές και παρακλινικές εξετάσεις για έκδοση Δ.Υ ισχύουν για έξι (6) μήνες. Αιτήσεις οι οποίες παραμένουν ως εκκρεμότητα και/ή είναι ελλιπείς και/ή για οποιοδήποτε λόγο δεν μπορούν να αξιολογηθούν από τις Ιατρικές Επιτροπές και η ημερομηνία έκδοσης των ιατρικών εξετάσεων είναι μεγαλύτερη των έξι μηνών (6) δεν αξιολογούνται και θα διαγράφονται στην έντυπη και ηλεκτρονική μορφή σύμφωνα με τον ΓΚΠΔ. Ο χρόνος διατήρησης των ιατρικών εξετάσεων δεν θα ξεπερνά την χρονική περίοδο των έξι (6) μηνών και η αίτηση όπως και όλες οι εξετάσεις και δικαιολογητικά θα διαγράφονται.
8. Δεν παραλαμβάνονται αιτήσεις για έκδοση Δελτίου Υγείας στις οποίες η ημερομηνία έκδοσης των Ιατρικών κλινικών και παρακλινικών εξετάσεων είναι μεγαλύτερη των 6 μηνών, ήτοι θα πρέπει να έχουν ημερομηνία έκδοσης μικρότερη των 6 μηνών από την ημερομηνία υποβολής της αίτησης. Νοείται ότι το ίδιο ισχύει και για την ημερομηνία Αξιολόγησης των από τις Ιατρικές Επιτροπές.
9. Ημερομηνία έναρξης της ισχύος ενός Δελτίου Υγείας είναι η ημερομηνία αξιολόγησης και έγκρισης του από την αρμόδια Ιατρική Επιτροπή .
10. Αιτήσεις για έκδοση Δελτίου Υγείας οι οποίες δεν είναι ορθά συμπληρωμένες και υπογεγραμμένες καθώς επίσης και δεν υποβάλλονται μαζί με τις απαραίτητες Ιατρικές και παρακλινικές εξετάσεις δεν παραλαμβάνονται από τον Οργανισμό και επιστρέφονται στον αιτητή ως μη αποδεκτές.
11. Αθλητές/τριες οι οποίοι έχουν συμπληρώσει το 11ο έτος της ηλικίας τους θα πρέπει να προσκομίζουν τις ιατρικές εξετάσεις και πιστοποιητικά που αναφέρονται στον πιο πάνω πίνακα και συγκεκριμένα της ηλικιακής κατηγορίας "11 - 34ετών ".
12. Ο βιοχημικός έλεγχος (σάκχαρο, χοληστερίνη, κρεατινίνη), είναι απαραίτητος ΜΟΝΟ κατά την υποβολή της αίτησης για πρώτη φορά από αθλητές που έχουν συμπληρωμένο το 11ο έτος της ηλικίας τους και αιτούνται έκδοση Δ.Υ. Αυτές οι εξετάσεις ΔΕΝ θα αποτελέσουν προαπαιτούμενα στοιχεία σε περιπτώσεις νέων αιτήσεων για έκδοση Δ.Υ. με την λήξη του ισχύος του Δ.Υ που κατέχουν αλλά θα γίνονται μόνο επί παθολογικών ενδείξεων.
13. Η << Γενική Ανάλυση Αίματος >> (Full Blood Count) (επίπεδα αιμοσφαιρίνης, αιματοκρίτη, ερυθροκύτταρων ,λευκοκυττάρων και αιμοπεταλίων) παραμένει προαπαιτούμενη παρακλινική εξέταση για όλους τους αθλητές άνω των 11 ετών.
14. Άρρενες αθλητές οι οποίοι έχουν συμπληρωμένο το 17 έτος της ηλικίας του και άνω ( γεννηθέντες από 1990 και εντεύθεν) απαιτείται όπως προσκομίζουν Απολυτήριο Στρατού/ΦΑΠ/ Έντυπο τύπου Α ή Βεβαίωση Στρατολογικής Κατάστασης και/ή βεβαίωση φοίτησης σε εκπαιδευτικά ιδρύματα μέσης εκπαίδευσης. Σε περίπτωση που ο αιτητής εργάζεται στα σώματα ασφαλείας (Αστυνομία, Πυροσβεστική, Δεσμοφύλακες) να προσκομίζεται αντίγραφο επαγγελματικής ταυτότητας. Τα πιο πάνω είναι απαραίτητα για την τεκμηρίωση της εκπλήρωσης της Στρατιωτικής Θητείας έτσι ώστε να παραληφθεί η αίτηση. Σε περίπτωση που προκύπτει ότι η περίπτωση σας εμπίπτει στις νομοθετικές διατάξεις του περί Κυπριακού Οργανισμού Αθλητισμού Νόμου, (Ν.41.69) τότε η αίτηση απορρίπτεται και δεν παραλαμβάνεται.
15. Οι καρδιαγγειακές εξετάσεις (καρδιογράφημα, δοκιμασία κόπωσης κ.τ.λ.) θα πρέπει να προσκομίζονται με πρωτότυπη σφραγίδα και υπογραφή ιατρού και να εμφαίνεται η ημερομηνία εξέτασης και τα προσωπικά στοιχεία του αθλουμένου.
16. Από την 1/06/2021 στο ηλεκτροκαρδιογράφημα καρδιογράφημα (ΗΚΓ) θα πρέπει να αναγράφεται θεώρηση/γνωμάτευση από τον εξετάζοντα Ιατρό.
17. **Δελτίο Υγείας σε ουδεμίαν περίπτωση εκδίδεται, εάν ο αθλούμενος είναι στρατεύσιμος ο οποίος έχει κληθεί και έχει καταταχθεί στην Εθνική Φρουρά, σύμφωνα με τις διατάξεις του περί Εθνικής Φρουράς Νόμου, από το έτος 2019** και εντεύθεν και κατέχει, δυνάμει του Νόμου αυτού, προσωρινό απολυτήριο, είτε λόγω ακαταλληλότητας για στράτευση (Ι/5) είτε λόγω χορηγειθήσας σε αυτόν αναβολής εκπλήρωσης της υποχρέωσης στρατιωτικής υπηρεσίας, λόγω νοσήματος/πάθησης που σχετίζεται με την ψυχική του υγεία.
18. Για τον καθορισμό των απαιτούμενων ιατρικών, παρακλινικών, συμπληρωματίκων εξετάσεων καθώς επίσης και για την ακολουθούμενη διαδικασία ιατρικής εξέτασης των αθλουμένων για έκδοση Δελτίου Υγείας το Διοικητικό Συμβούλιο του Οργανισμού έχει συστήσει την Επιστημονική Επιτροπή Ανώτατο Συμβούλιο Υγείας Αθλητών (ΑΣΥΑ).